b"\n_START_ARTICLE_\nEl gall i la perla\n_START_SECTION_\nArgument\n_START_PARAGRAPH_\nUn gall estava foradant la terra buscant gra. Va trobar una gran perla i en recon\xc3\xa8ixer que era va exclamar que potser era una joia molt valuosa per a d'altres per\xc3\xb2 que per a ell no tenia cap valor, perqu\xc3\xa8 no li podia fer servei com a menjar\n_START_SECTION_\nAn\xc3\xa0lisi\n_START_PARAGRAPH_\nEl significat de la faula \xc3\xa9s que la riquesa o el valor de quelcom \xc3\xa9s sempre relatiu i que no tothom aprecia els mateixos guanys en una empresa. La tradici\xc3\xb3 posterior es va dividir respecte al judici moral del gall. Uns autors medievals van lloar-lo, per no deixar-se seduir per les aparences o pels guanys, mentre que d'altres el van blasmar per jutjar les coses nom\xc3\xa9s per la seva utilitat, oblidant aspectes com la bellesa."